
PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ, 
DE  DISCIPLINĂ ŞI IMUNITĂŢI
	           Bucureşti, 6 decembrie 2011

           Nr. PL-x  620/2011


RAPORT

asupra 

proiectului de Lege privind unele măsuri necesare pentru aplicarea unor regulamente şi decizii ale Consiliului Uniunii Europene, precum şi instrumente de drept internaţional privat în domeniul obligaţiilor de întreţinere
                 În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind unele măsuri necesare pentru aplicarea unor regulamente şi decizii ale Consiliului Uniunii Europene, precum şi instrumente de drept internaţional privat în domeniul obligaţiilor de întreţinere, trimis Comisiei juridice, de disciplină şi imunităţi cu adresa nr. PL-x 620 din 16 noiembrie 2011 şi  înregistrat cu nr.31/1076 din  17 noiembrie 2011.  
      Potrivit prevederilor art.75 din Constituţia României, republicată şi ale art.92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
       
      Senatul, în calitate de primă Cameră sesizată, a adoptat iniţiativa legislativă în şedinţa din 9 noiembrie  2011.

      Proiectul de lege are ca obiect de reglementare unele măsuri necesare pentru aplicarea unor regulamente şi decizii ale consiliului Uniunii Europene, precum şi instrumente de drept internaţional privat în domeniul obligaţiilor de întreţinere. Elaborarea proiectului de lege este determinată de necesitatea stabilirii în sistemul de drept naţional a unui cadru juridic necesar punerii în aplicare a regulamentului (CE) nr.4/2009 al Consiliului privind competenţa, legea aplicabilă, recunoaşterea şi executarea hotărârilor şi cooperarea în materie de obligaţii.
Consiliul Legislativ a avizat favorabil iniţiativa legislativă, cu observaţii şi propuneri, conform adresei cu  nr.883 din 8 august 2011.

      În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii  Comisiei juridice, de disciplină şi imunităţi au examinat proiectul de lege în şedinţa din 6 decembrie 2011. 
La dezbateri a participat, în calitate de invitat, doamna judecător Lidia Barac - secretar de stat în Ministerului Justiţiei. Domnia sa a informat plenul Comisiei cu privire la faptul că Ministerul Justiţiei susţine aprobarea proiectului de lege, în forma adoptată de Senat.

Din numărul total de 23 deputaţi ai  Comisiei juridice, de disciplină şi imunităţi au participat la dezbateri 20 deputaţi.

                În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi să supună plenului Camerei Deputaţilor raportul de adoptare a proiectului de Lege privind unele măsuri necesare pentru aplicarea unor regulamente şi decizii ale Consiliului Uniunii Europene, precum şi instrumente de drept internaţional privat în domeniul obligaţiilor de întreţinere, în forma adoptată de Senat..
În raport cu obiectul şi conţinutul reglementării, proiectul de lege face parte din categoria legilor ordinare.

       PREŞEDINTE,                          
                 SECRETAR,


       DANIEL BUDA

              ANDRONACHE GABRIEL

